קעניע

די רעפובליק פון קעניע (; סוואהילי: Jamhuri ya Kenya דזשאַמהורי יאַ קעניאַ) איז אַ לאַנד אין מזרח אַפֿריקע וואס ליגט אויפן עקוואטאר. מיט דעם אינדישן אקעאן צו דרום־מזרח, האט זי גרענעצן מיט סאמאליע צו צפון־מזרח, עטיאפיע צו צפון, סודאן צו צפון־מערב, אוגאנדע צו מערב און טאנזאניע צו דרום. אין דרום־מערב פון לאנד געפינט זיך די וויקטאריע אזערע, וואס איז געטיילט צווישן קעניע, אוגאנדע און טאנזאניע.

איר הױפּטשטאָט איז נײַראָבי. דער שטח פונעם לאנד באדעקט 580,000 קוואדראט ק"מ, און עס האט א באפעלקערונג פון 39 מיליאן מענטשן פון מער ווי 40 עטנישע גרופעס.